ત્યાં હાજર દરેક કેમેરામેન ની ફ્લેશ મારા અને મારી બુક માટે હતી, ત્યાંના દરેકની આંખમાં મારા પ્રત્યે માન દેખાતું હતું ! અને એ કાર્યક્રમ સાથે મારી બુક લોન્ચ થઇ, અને મારો ઈન્ટરવ્યું પણ થયો ! ઈન્ટરવ્યું માં મોટા ભાગે એક જ સવાલ આવતો, કે ‘હું આટલો સમય ક્યાં ખોવાયેલો હતો? અને આજે આમ અચાનક ક્યાંથી નવી સ્ટોરી સાથે આવી ચઢ્યો..?’ અને બધા પ્રશ્નો નો માત્ર એક જ જવાબ હતો… કાંચી ! પણ અફસોસ… હું એનું નામ જાહેરમાં લઇ શકું તેમ ન હતું !